
ԿԱՆՈՆԱԴՐՈՒԹՅՈՒՆ
ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՎԻՃԱԿԱԳՐԱԿԱՆ ԿՈՄԻՏԵԻ ՖԻՆԱՆՍԱՏՆՏԵՍԱԳԻՏԱԿԱՆ ԲԱԺՆԻ
 I. ԸՆԴՀԱՆՈՒՐ ԴՐՈՒՅԹՆԵՐ
1. Ֆինանսատնտեսագիտական բաժինը (այսուհետ՝ Բաժին) հանդիսանում է Հայաստանի Հանրապետության  վիճակագրական կոմիտեի (այսուհետ՝ Կոմիտե) աջակցող մասնագիտական կառուցվածքային ստորաբաժանում:
2. Բաժինն իր աշխատանքների ընթացքում ղեկավարվում է Հայաստանի Հանրապետության օրենսդրությամբ, Կոմիտեի և իր կանոնադրություններով, ինչպես նաև՝ այլ իրավական ակտերով:
3. Բաժինն իր աշխատանքները կազմակերպում է՝ համագործակցելով Կոմիտեի մյուս կառուցվածքային ստորաբաժանումների և այլ շահագրգիռ մարմինների և անձանց հետ:
 II. ԲԱԺՆԻ ՀԻՄՆԱԿԱՆ ԽՆԴԻՐՆԵՐՆ ՈՒ ԳՈՐԾԱՌՈՒՅԹՆԵՐԸ
4. Բաժնի հիմնական խնդիրներն է.
1) Կոմիտեի ֆինանսատնտեսական գործունեության պլանավորման, կազմակերպման և վերլուծության ապահովումը:
5. Բաժինն իր իրավասության շրջանակում իրականացնում է հետևյալ գործառույթները՝
1) սահմանված կարգով կազմում է Կոմիտեի Միջնաժամկետ ծախսերի ծրագրի (ՄԺԾԾ) հայտը,
2) կազմում է Կոմիտեի բյուջետային ֆինանսավորման հայտը,
3) կազմում է Կոմիտեի բյուջետային հատկացումների և արտաբյուջետային միջոցների հաշվին իրականացվող ծախսերի նախահաշիվները, անհրաժեշտության դեպքում, ներկայացնում է առաջարկություններ դրանցում փոփոխություններ կատարելու վերաբերյալ, և իրականացնում է դրանց մուտքագրումը գանձապետական հաշիվների կառավարման <<Քլիենթ-Թրեժրի>> էլեկտրոնային համակարգ,
4) սահմանված կարգով կազմում է Կոմիտեի տարեկան գնումների պլանը և այն մուտքագրում ինչպես գանձապետական հաշիվների կառավարման <<Քլիենթ-Թրեժրի>>, այնպես էլ էլեկտրոնային գնումների պլանավորման մոդուլների էլեկտրոնային համակարգեր.
5) Կոմիտեին հատկացվող ֆինանսական միջոցների սահմաններում կազմում  է ապրանքների, աշխատանքների և ծառայությունների բաշխման ցանկերը,
6) Անհրաժեշտ ֆինանսական միջոցներ Կոմիտեի գանձնապետական հաշվին փոխանցելու նպատակով՝ կազմում և գանձապետական հաշիվների կառավարման <<Քլիենթ-Թրեժրի>> էլեկտրոնային համակարգ է մուտքագրում համապատասխան վճարման հայտը,
7) իրականացնում է Կոմիտեի ծրագրերի գծով սահմանված բյուջետային հատկացումների եռամսյակային (աճողական), այդ թվում՝ տարեկան սահմանաքանակների չիրացման պատճառների վերաբերյալ բացատրագրերի կազմումը,
8) իրականացնում է ֆինանսատնտեսական գործունեության վերլուծություն՝ Կոմիտեի տարեկան ծրագրի կատարման հաշվետվությունների վերլուծական մասում ներառելու նպատակով,
9) պատրաստում է բաժնի գործառույթներից բխող իրավական ակտերի նախագծեր, տեղեկանքներ, հաշվետվություններ և այլ փաստաթղթեր,
10) ապահովում է վիճակագրական գաղտնիքի պահպանությունը,
11) Կոմիտեի նախագահի և գլխավոր քարտուղարի հրամաններով ու հանձնարարականներով իրականացնում է այլ գործառույթներ,
12) իրականացնում է Հայաստանի Հանրապետության  օրենսդրությամբ և այլ իրավական ակտերով սահմանված այլ գործառույթներ:


III. ԲԱԺՆԻ ԱՇԽԱՏԱՆՔՆԵՐԻ ՂԵԿԱՎԱՐՈՒՄԸ
6. Բաժնի ընթացիկ գործունեությունը կազմակերպում, համակարգում, ղեկավարում և վերահսկում է Բաժնի պետը:
7. Բաժնի պետը՝
1) Կոմիտեի կառուցվածքային ստորաբաժանումներից սահմանված կարգով պահանջում և ստանում է Բաժնի աշխատանքների համար անհրաժեշտ տեղեկատվություն, ինչպես նաև՝ տրամադրում է համապատասխան տեղեկատվություն վերջիններիս,
2) իրականացնում է սույն կանոնադրությունից բխող գործառույթներ,
3) իրականացնում է քաղաքացիական ծառայության պաշտոնի անձնագրով սահմանված այլ լիազորություններ:
8. Բաժնի աշխատողների միջև աշխատանքի բաշխումն իրականացվում է Բաժնի աշխատողների քաղաքացիական ծառայության պաշտոնների անձնագրերի պահանջներին համապատասխան:
9. Բաժնի պետը և աշխատողը Հայաստանի Հանրապետության օրենսդրության և այլ իրավական ակտերով իրենց վերապահված պարտականությունները չկատարելու կամ ոչ պատշաճ կատարելու համար պատասխանատվություն են կրում օրենքով սահմանված կարգով:



